Diari Oficial de la Generalitat Valenciana


Sumari del DOGV 1049, del 21-04-1989 (1989/813682)

ORDRE de 15 d'abril de 1989, de la Conselleria de Cultura, Educació i Ciència, per la qual es resolen les sol.licituds de renovació dels concerts educatius subscrits amb els centres docents privats.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/15/(1)/dof/vci/html**

### Dades del document

Número de DOGV
:   1049

Data del DOGV
:   21-04-1989

Secció del DOGV
:   DISPOSICIONS GENERALS

Número del document
:   1989/813682


Data del document
:   15-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 d'abril de 1989, de la Conselleria de Cultura, Educació i Ciència, per la qual es resolen les sol.licituds de renovació dels concerts educatius subscrits amb els centres docents privats.  
Vists els expedients incoats a petició dels titulars dels centres docents privats concertats, que han sol·licitat la renovació dels concerts educatius subscrits quan pertocava amb la Conselleria de Cultura, Educació i Ciència, segons que disposa el Reglament de Normes Bàsiques sobre Concerts Educatius i l'Ordre de Conselleria de 27 de desembre de 1988.  
Vistes les consignacions pressupostàries existents en les línies de subvenció previstes en els vigents Pressupostos de la Generalitat Valenciana per al finançament amb fons públics de l'ensenyament impartit en centres privats que estan acollits al règim de concerts educatius.  
Vist que els expedients han estat tramesos en els Serveis Territorials de Cultura i Educació.  
Vist que els directors territorials de Cultura i Educació han emès els informes preceptius, i també el director general de Centres i Promoció Educativa, el qual, prèvia audiència a l'interessat, si pertocava, ha elevat la corresponent proposta.  
Vista la Llei Orgànica Reguladora del Dret a l'Educació, el Reglament de Normes Bàsiques sobre Concerts Educatius, modificat pel Reial Decret 139/1989 de 10 de febrer, i vista l'Ordre de Conselleria de 27 de desembre de 1988.  
Fent ús de les atribucions conferides per l'article 35 de la Llei de Govern Valencià.  
ORDENE:  
Primer  
Aprovar la renovació dels concerts educatius en règim general que han sol·licitat els centres docents privats que figuren en l'Annex I, en els termes que s'hi especifiquen:  
Aprovar la renovació dels concerts educatius en règim singular, als centres docents privats que figuren en l'Annex II, en els termes que s'hi indiquen.  
Segon  
Aprovar la pròrroga dels concerts educatius dels centres docents privats que figuren en l'Annex III, per al curs acadèmic 1989/1990, en els termes que s'hi especifiquen; en concórrer aquests centres en el supòsit previst en la Disposició Addicional Primera, 2, del Reglament de Normes Bàsiques sobre Concerts Educatius segons la redacció que dóna el Reial Decret 139/1989, de 10 de febrer.  
Tercer  
Denegar l'ampliació del nombre d'unitats objecte de renovació, o si s'escau pròrroga, del concert educatiu, que han sol·licitat els centres docents privats que figuren en l'Annex IV, per les raons que s'hi concreten.  
Quart  
Denegar la renovació dels concerts educatius subscrits quan pertocava amb els centres docents privats que figuren en l'Annex V, per les causes que s'hi especifiquen.  
Cinquè  
1. Els concerts educatius la renovació dels quals, o pròrroga si s'escau, s'acorda, es formalitzarà en el corresponent document administratiu abans del 15 de maig d'enguany, en les dependències del Servei Territorial de Cultura i Educació corresponent.  
A aquest efecte, els directors territorials de Cultura i Educació notificaran als interessats el dia i hora en el qual hauran de subscriure el document administratiu de formalització de la renovació o pròrroga del concert educatiu.  
2. El document administratiu de la renovació o pròrroga del concert educatiu el subscriurà el director territorial de Cultura i Educació corresponent i el titular del centre docent privat o persona que n'ostente la representació legal.  
Si el titular del centre docent, sense causa justificada, no subscrivia el document administratiu en la data notificada, es considerarà decaigut el seu dret.  
Sisè  
1. Segons que preveu l'apartat setè de l'Ordre de Conselleria de 27 de desembre de 1989, els concerts la renovació dels quals s'aprova per la present disposició, tindran una duració de quatre anys, a partir del curs acadèmic 1989/1990, sense perjudici de la renovació prevista en la Llei Orgànica 8/1985, de 3 de juliol.  
2. Els concerts educatius la vigència dels quals s'ha prorrogat al pròxim curs acadèmic, podran ser renovats per al mateix període que l'assenyalat en l'apartat anterior, si durant el temps de pròrroga els centres obtenien la classificació definitiva i seguien reunint els requisits prevists en el Reglament de Normes Bàsiques sobre Concerts Educatius i en l'Ordre de Conselleria de 27 de desembre de 1988.  
Setè  
La renovació o pròrroga dels concerts educatius s'aprova sense perjudici de la Resolució definitiva que, segons que disposa l'article 54 del Reial Decret 2377/1985, de 18 de. desembre, puga recaure en els expedients administratius incoats o que s'incoaran, per determinar l'incompliment de les obligacions derivades dels concerts la vigència dels quals finalitza en el curs escolar 1988/1989.  
Vuitè  
Contra la present Ordre, que esgota la via administrativa, les persones interessades podran interposar recurs de reposició previ al recurs contenciós administratiu en el termini d'un mes des de la notificació o publicació d'aquesta.  
València, 15 d'abril de 1989.  
El Conseller de Cultura, Educació i Ciència,  
CEBRIA CISCAR I CASABAN  
Veure imatge


Còpia Permalink ELI